Inconştienţă la volan. După ce a dat pe gât mai multe pahare cu alcool, un tânăr a plecat cu maşina. Ce a urmat la scurt timp
Inconştienţa unui şofer de 31 de ani din comuna Tamaşi, judeţul Bacău putea oricând să provoace o adevărată tragedie.
După ce a dat pe gât mai multe pahare cu alcool, bărbatul s-a gândit că este în stare să-şi conducă maşina, aşa că s-a urcat beat criţă la volan. Nu a apucat însă să ajungă prea departe.
A fost oprit la scurt timp de poliţiştii de la rutieră, care l-au şi testat cu aparatul etilotest. Iar alcoolemia n-a fost una deloc mică - 0.99 mg/l alcool pur în aerul expirat. Agenţii l-au condus pe şofer la spital pentru recoltarea de probe biologice, iar bărbatul s-a ales cu un dosar penal.